

VLADA REPUBLIKE HRVATSKE

Zagreb, 31. ožujka 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured predsjednika Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o provedbi aktivnosti iz Akcijskog plana Republike Hrvatske za sudjelovanje u Europskom tečajnom mehanizmu II (ERM II);  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_ 2022. donijela

**ZAKLJUČAK**

Usvaja se Izvješće o provedbi aktivnosti iz Akcijskog plana Republike Hrvatske za sudjelovanje u Europskom tečajnom mehanizmu II (ERM II) srpanj 2020. - ožujak 2022.

KLASA:

URBROJ:

Zagreb, \_\_\_\_\_ 2022.

PREDSJEDNIK

 mr. sc. Andrej Plenković

**OBRAZLOŽENJE**

Nakon što je uspješno ispunila preuzete obaveze iz Akcijskog plana provedbe mjera za ulazak u Europski tečajni mehanizam (ERM II), Hrvatska je primljena u ERM II 10. srpnja 2020. kada je i sporazumno odlučeno hrvatsku kunu uključiti u ERM II.

Sporazum o sudjelovanju hrvatske kune u tečajnom mehanizmu ERM II dodatno je popraćen čvrsto preuzetom obvezom Vlade o provedbi aktivnosti iz Akcijskog plana Republike Hrvatske za sudjelovanje u ERM II u cilju očuvanja gospodarske i financijske stabilnosti i postizanja visokog stupnja održive ekonomske konvergencije.

Pritom, Vlada Republike Hrvatske je preuzela obvezu potpune provedbe posebnih mjera u 4 sljedeća područja: jačanje okvira za sprječavanje pranja novca, jeftinije i jednostavnije poslovno okruženje, poboljšano upravljanje poduzećima u državnom vlasništvu i jačanje stečajnog okvira.

Ovim Zaključkom Vlade Republike Hrvatske usvaja se konačno Izvješće o provedbi aktivnosti iz predmetnog Akcijskog plana, za razdoblje srpanj 2020. do ožujka 2022. te potvrđuje da je izvršeno svih 9 mjera u 4 područja.